
R E P U B L I K A  H R V A T S K A


R J E Š E N J E


	Trgovački sud u Rijeci, po sudskoj savjetnici Tini Ružić Škrobonja, odlučujući o zahtjevu Financijske agencije, Regionalnog centra Rijeka, Podružnice Rijeka, Frana Kurelca 8, za provedbu skraćenog stečajnog postupka nad pravnom osobom - trgovačkim društvom DUJMO d.o.o. Rijeka (OIB:92554781134), 22. lipnja 30, 5. ožujka 2018. 

r i j e š i o    j e

	Odbacuje se zahtjev za provedbu skraćenog stečajnog postupka nad pravnom osobom - trgovačkim društvom DUJMO d.o.o. Rijeka (OIB:92554781134), 22. lipnja 30.

Obrazloženje
	Predlagatelj je 23. veljače 2018. podnio ovom sudu zahtjev za provedbu skraćenog stečajnog postupka nad pravnom osobom - trgovačkim društvom DUJMO d.o.o. Rijeka (OIB:92554781134), 22. lipnja 30 (u daljnjem tekstu: pravna osoba).
 		U zahtjevu je naveo da pravna osoba na dan 21. veljače 2018. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 7.902,08 kn. 
		Nadalje, predlagatelj je 2. ožujka 2018. dostavio u spis potvrdu od 2. ožujka 2018. uvidom u koju je sud utvrdio kao odlučnu činjenicu da pravna osoba na računima i novčanim sredstvima na dan izdavanja potvrde nema nepodmirenih obveza.
		Odredbom čl. 428. Stečajnog zakona (Narodne novine broj 71/15 i 104/17, u daljnjem tekstu: SZ-a) propisano je da će sud provesti skraćeni stečajni postupak nad pravnom osobom ako su ispunjene sljedeće pretpostavke: 
· ako nema zaposlenih
· ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana  
· ako nisu ispunjene pretpostavke za pokretanje drugog postupka radi brisanja iz sudskoga registra. 
	Sukladno svemu navedenom, ovaj sud utvrđuje da u konkretnom slučaju nisu ispunjene zakonske pretpostavke za provođenje skraćenog stečajnog postupka nad pravnom osobom propisane odredbom čl. 428. SZ-a, budući da na njezinom računu nema nepodmirenih obveza, zbog čega je valjalo temeljem odredbe čl.358. Zakona o parničnom postupku (Narodne novine broj 34/91, 53/91, 91/92, 112/99, 117/03, 84/08, 123/08, 57/11, 148/11, 25/13 i 89/14), u vezi s čl. 10. SZ-a, odlučiti kao u izreci rješenja. 
 
U Rijeci, 5. ožujka 2018.
							                       		                      										       Sudska savjetnica 
      	                                             Tina Ružić Škrobonja 



 
UPUTA O PRAVNOM LIJEKU:
Protiv rješenja dopuštena je žalba Visokom trgovačkom sudu Republike Hrvatske.
Žalba se podnosi putem ovog suda, u tri primjerka, u roku od osam dana od dana dostave prijepisa ovog rješenja (čl.19. st.1. i 2. SZ-a). 



DNA:
 - predlagatelju
-  e-Oglasna ploča

Spis u kal. 25.3.2018.

U Rijeci, 5.3.2018.

Sudska savjetnica
Tina Ružić Škrobonja

